คลังสั่งธกส.เร่งเครื่อง จ่ายเงินสวนยางเต็มสูบ
รมว.คลัง รับจ่ายเงินชาวสวนยางล่าช้า เหตุกลัวทุจริตสั่ง ธ.ก.ส.ปรับแผนเร่งจ่ายเงินเต็มสูบ
29 ต.ค. 2565

รมว.คลัง รับจ่ายเงินชาวสวนยางล่าช้า เหตุกลัวทุจริตสั่ง ธ.ก.ส.ปรับแผนเร่งจ่ายเงินเต็มสูบ
นายสมหมาย ภาษี รมว.คลัง ในฐานะประธานกรรมการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยหลังตรวจเยี่ยมการจ่ายเงินในโครงการชดเชยรายได้ให้เกษตรกรชาวสวนยางพาราไร่ละ 1,000 บาท ใน จ.กระบี่ ว่า ขณะนี้การจ่ายเงินชดเชยค่อนข้างล่าช้า เนื่องจากขั้นตอนการยื่นเอกสารค่อนข้างรัดกุม เพื่อป้องกันการทุจริตที่อาจเกิดขึ้น
ปัจจุบัน ธ.ก.ส.จ่ายเงินไปได้เพียง 39 ล้านบาท หรือเกือบ 40 ล้านไร่ ให้เกษตรกรสวนยาง 4,035 ครัวเรือน จากเป้าหมาย 8.5 แสนครัวเรือน วงเงิน 8,200 ล้านบาท ซึ่งโครงการได้เริ่มจ่ายเงินตั้งแต่วันที่ 15 พ.ย.ที่ผ่านมา
อย่างไรก็ตาม ธ.ก.ส.ได้ปรับขั้นตอนวิธีการจ่ายเงินให้กระชับรวดเร็วขึ้นแล้ว หากเกษตรกรเตรียมเอกสารครบถ้วน คณะกรรมการตรวจสอบสิทธิระดับตำบลและอำเภอกลั่นกรองแล้ว รวมทั้งเกษตรกรแสดงความประสงค์ขอรับเงินช่วยเหลือตามโครงการกับ ธ.ก.ส. ก็จะมีการโอนเงินเข้าบัญชีเกษตรกรโดยเร็ว